Andersen GinnyGINNY ANDERSEN (Labour—Hutt South): E te Mana Whakawā e koa ana te ngākau i te tū i konei kōrero ai Te Pire Whakataunga Kerēme a Ngāti Kahungunu ki Wairarapa Tāmaki nui-ā-Rua.Tuatahi iho he mihi ki ngā uri o Ngāti Kahungunu ki Wairarapa Tāmaki nui-ā-Rua. He mihi aroha ki a koutou i tēnei rā tino whakahirahira.I tēnei wā ka hoki ngā mahara ka rere ngā mihi ki ngā rangatira ki ngā kura tangiwai kua riro tītapu i mua i te kitenga o tēnei taumata te pikitia ana. Kei te rua o te mahara rātou ā kei konei ā-wairua i te rā nei.E mihi ana ahau i te paunga o te kaha i te ūnga o te ngākau o te tira whiriwhiri a Ngāti Kahungunu. Ina koa ka mihi ki a Ron Mark rātou ko Ian Perry ko Robin Potangaroa ko Haami te Whaiti ko Hayden Hape e tautokona paitia ngā kaiwhiriwhiri i ō rātou kaitohutohu arā e Rāwiri Smith rātou ko Marama Tuuta ko Lee Gray tae atu ki ō rātou rōia ki a Jennifer Braithwaite rāua ko Mike Colson. I roto i ngā tau e tautokona paitia ana a Ngāti Kahungunu ki Wairarapa Tāmaki nui-ā-Rua he hautoa e te manawa ū o ngā kaiwhiriwhiri me ngā kaitohutohu ā e mihi ana ahau i te manawa roa me te pukumahi. E mihi ana ahau ki ōku hoa mahi ki te Minita ki Anaru Iti he mihi mahana ki a koe i tō whare.Ki te kaiwhiriwhiri Karauna matua ki a koe Rick Barker mō āna mahi i te whakataunga nei me ngā āpiha a Te Arawhiti me ētahi atu tari Karauna nāna nei i mahi tahi ki a Ngāti Kahungunu hei whakarite i te kaupapa nei. E te Mana Whakawā ko te pānuitanga i te rangi nei he pai nui mō Ngāti Kahungunu. I te whakataunga kerēme nei he pae tawhiti kua tata. Kua hia whakatupuranga nei te iwi e oke ana e whai ana i te tika kia ea ai e te Karauna ōna herenga i raro i Te Tiriti o Waitangi ā kia whākina hoki ngā wāwahitanga huhua o Te Tiriti e te Karauna.E tātou e noho nei e hiahia ahau ki te whāki ana e mihi ana e whakapāha ana te Karauna mō ēnei mahi. Ko te tukunga uruhitanga o ētahi eka whenua e hia tekau mano nei Maungaroa. Ko te korenga ōna e mahi i runga i te tika me te pono i ngā hokonga tere ngā hokonga nui o te whenua e tata whenua kore ai a Ngāti Kahungunu ā tae atu i te tau 1900. Ko te korenga e whakatutuki i te tukunga rangatira o Wairarapa Moana i kī taurangi ai Karauna ka nui ngā whenua rāhui ka tukuna e te tahatika o Wairarapa. Ā ko te korenga i āta tiaki i āta poipoi i te reo Māori.E te Mana Whakawā ka tautoko te puretumu o roto i te pire nei i a Ngāti Kahungunu ki te whakatutuki i ngā wawata i ngā hinonga o muri nei mō te iwi me ngā whakatipuranga e haere mai nei. E rua tekau mā whitu ngā wāhi tapu rawa kei roto i te kete puretumu nei ka tukuna ki a Ngāti Kahungunu hei puretumu ā-ahurea. Ko ētahi o ēnei: e rua ngā whenua i roto o Tāmaki nui-ā-Rua; ko tētahi whenua kei te tihi o Remutaka; e rua ngā whenua e tata ana ki Taratahi ā e toru ngā whenua ki te taha tonga o Wairarapa.Ko tētahi take e hiahia ana ahau ki te kōrero arā ka whiwhi ngātahi Ngāti Kahungunu Rangitāne o Wairarapa me Rangitāne o Tāmaki nui-ā-Rua ki te puretumu ā-ahurea mā te puretumu ngātahi te Rohe o Rongokako. Mā taua puretumu ngātahi i whiti ai ki ngā iwi ki wāhanga nā te Karauna o Wairarapa Moana.Hei hoa haere o taua taonga nui ka whakaritea e te pire kia whakahokia ki Ngāti Kahungunu ngā whenua rāhui huri noa i Wairarapa me Ōnoke tae atu ki Wairarapa Lake Domain ngā whenua o Lake Shore me te takere o te tāhuna o Pounui. Ka tū ki te pire i te Castlepoint Scenic Reserve a Rangiwhakaoma ki te tarahati whakataunga a Ngāti Kahungunu ki Wairarapa Tāmaki nui-ā-Rua kātahi ka takohaina e te iwi ki te Karauna.Ko tēnei wāhi he wāhi tino whakahirahira he wāhi tino tata ki tōku ngākau he taonga hoki o roto o te rohe o Ngāti Kahungunu e rēhia ai ngā tāngata katoa o Aotearoa.He tohu he tohu takohanga nei o tō rātou titikaha ki te nohonga kōtui hou i waenga o Ngāti Kahungunu me te Karauna ā tēnei au te mihi ki a rātou mō tō rātou ohaoha ngākau. He roa he kōpikopiko te huarahi ki te whakataunga ā he huhua hoki ngā tukituki i runga i tēnei huarahi. E rongona tahi ana tātou i ngā nawe e whakapā tonu ana i te mamae i te kinikini i te rangi nei. Koia tēnei ko te hiahia ko te Karauna ki te tohua ki te whakataunga kei te aonga o tētahi rangi hou mō te whakahoanga o Ngāti Kahungunu me te Karauna. Ko te kaupapa o tēnei rā ko te mihi i te onamata me te tahuri ki te anamata. He roa te haerenga āe tae noa ki tēnei rā. E kore e ea i tēnei mea te whakataunga ko ngā mahi hē a te Karauna ko te mamae rānei e pā a Ngāti Kahungunu. Engari e tūmanako ana taku ngākau ka noho te whakataunga nei hei tīmatanga mō te whakahoanga pā kere kē i waenga i a Ngāti Kahungunu me te Karauna he whakahoanga e takea ana i te whakapono o tētahi ki tētahi te mahi tahi me te whakaute i te Tiriti me ōna mātāpono.Ka tautoko au i tēnei pire ki te Whare. Nō reira e te iwi tēnā koutou tēnā koutou tēnā tātou katoa.[Madam Speaker I am elated to stand here today to talk about The Ngāti Kahungunu ki Wairarapa Tāmaki nui-ā-Rua Claims Settlement Bill.Firstly I would like to acknowledge the descendants of Ngāti Kahungunu ki Wairarapa Tāmaki nui-ā-Rua. This is my compassionate greeting to you on this very important day.On this day we recall and our acknowledgments flow to the chiefs and the treasured ones who have passed on before being able to see this goal be reached. They reside now in the abyss of memory but are with us in spirit today.I acknowledge the exhaustive energy put in and the resolute hearts of the Ngāti Kahungunu negotiating team. Specifically I would like to mention Ron Mark Ian Perry Robin Potangaroa Haami Te Whaiti Hayden Hape the negotiators who were well supported by their advisers Rāwiri Smith Marama Tuuta and Lee Gray including their lawyers Jennifer Braithwaite and Mike Colson.Over the years Ngāti Kahungunu ki Wairarapa Tāmaki nui-ā-Rua has been well supported by the courage and steadfastness of the negotiators and advisers and I acknowledge their perseverance and hard work. I also acknowledge my colleagues; to the Minister Andrew Little I send warm greetings to you at home.To the chief Crown negotiator to Rick Barker I thank him for his work on this settlement along with the officers of the Office for Māori Crown Relations and other Government departments who have worked together with Ngāti Kahungunu in negotiating this claim.This reading today will be of benefit to Ngāti Kahungunu. By way of the claims settlement a long-term goal will be achieved. For many generations the tribe has fought pursuing justice that the Crown should fulfil its obligations under the Treaty of Waitangi and also to disclose the Crown's many breaches of the Treaty.To everyone seated here I wish on behalf of the Crown to disclose acknowledge and apologise for these actions: the forceful ceding of tens of thousands of acres of land at Maungaroa; the lack of fairness and honesty in its dealings and the speedy sales of large tracts of land which left Ngāti Kahungunu virtually landless by the year 1900; the failure to fulfil the chiefly gift of Wairarapa Moana with the Crown promising numerous lakeside reserves; and furthermore the absence of proper protection and care of the Māori language.The redress within this bill will support Ngāti Kahungunu in fulfilling its aspirations of future entities for the tribe and the generations to come. There are 27 culturally significant sites in the redress package which are being returned to Ngāti Kahungunu as cultural redress. Some of these are: two sites in Tāmaki nui-ā-Rua; one piece of land is at the summit of Remutaka; two sites near Clareville and there are three sites in the south of Wairarapa.One issue I would like to talk about is the joint redress that Ngāti Kahungunu Rangitāne o Wairarapa and Rangitāne o Tāmaki nui-ā-Rua have received in respect of the Rohe o Rongokako in the form of cultural redress. This joint redress allows for the Crown's allocation of Wairarapa Moana to be vested in the tribes.In addition to those important treasures the bill will also arrange for the return to Ngāti Kahungunu of reserve land all around Wairarapa and Ōnoke including Wairarapa Lake Domain lands at Lake Shore and the bed of the Pounui Lagoon. The bill vests Castlepoint Scenic Reserve Rangiwhakaoma in Ngāti Kahungunu ki Wairarapa Tāmaki nui-ā-Rua settlement trust then the iwi will be gift it back to the Crown. This place is an important place a place very close to my heart a treasure as well within the boundaries of Ngāti Kahungunu where all people of Aotearoa New Zealand will be able to recreate.This is a sign a sign of their commitment and dedication to the new relationship between Ngāti Kahungunu and the Crown and I acknowledge them for their generosity. It has been a long and winding road to reach this settlement and there have been many stumbling blocks along the way. Together we have heard about the grievances that still cause pain and gnaw away to this very day.The desire of the Crown is this—to indicate by way of this settlement that a new day dawns with this partnership between Ngāti Kahungunu and the Crown. Today's purpose is to acknowledge the past but turn towards the future. Yes it has been a long road to arrive at this day. This settlement will never take away the deceitful actions of the Crown or the pain felt by Ngāti Kahungunu. But it is my heartfelt hope that the settlement will stand as a beginning to this strong relationship between Ngāti Kahungunu and the Crown a relationship stemming from trust of each other one of collaboration and one focused on upholding the Treaty and its principles.I recommend this bill to the House. Therefore to the tribe greetings to you greetings greetings one and all.]